[{"text_idx": "#000005", "text": "Sattusin Andra Teede uue kogu lugemisega paralleelselt vaatama dokumentaalfilmi \"A\u0300 la vie\" (2021), mis ra\u0308a\u0308gib prantsuse feministist ja a\u0308mmaemandast Chantal Birmanist. Filmi alapealkiri \"Emaks ei su\u0308nnita, emaks saadakse\" osutab Simone de Beauvoiri kuulsa lause parafraasina Birmani vo\u0303itlusele naiste o\u0303iguste, sealhulgas abordio\u0303iguse eest."}, {"text_idx": "#000006", "text": "Birmani pa\u0308evato\u0308o\u0308 on aga ka\u0308ia kodudes no\u0303ustamas vastsu\u0308ndinute emasid. Praktiliste no\u0303uannete ko\u0303rval annab ta neile ka filosoofilist no\u0303u. Ta u\u0308tleb su\u0308nnitusest ja unetusest a\u0308ra vaevatud naistele na\u0308iteks, et emadus on ku\u0308ll keeru\u00adline, kuid u\u0308htlasi on see u\u0308ks nendest momentidest elus, mis annab vo\u0303imaluse isiklikuks kasvuks, kui ainult naine taipab seda a\u0308ra kasutada."}, {"text_idx": "#000007", "text": "Pole kindel, kui palju tema o\u0303petustest naistele kohale jo\u0303uab, kuid selles mo\u0303ttes leidub kahtlemata oma to\u0303etera. Kui Birmani ideed edasi arendada, siis vo\u0303iks soovitada, et emadusega kaasnevaid elumuutusi kasutaksid a\u0308ra eriti just loomingulised naised, ja eks la\u0308bi aegade ongi vastsed emad kunstis va\u0308ljendanud nii oma emaduse-kogemust kui ka lihtsalt ta\u0308nu emadusele avardunud maailma\u00adtunnetust. Seda ka ko\u0303nelemata u\u0308hemo\u0303tteliselt emadusest."}, {"text_idx": "#000008", "text": "Andra Teede \"Emadepa\u0308ev\" on aga u\u0308sna u\u0308hemo\u0303tteliselt emadusest ja asetub oma ausate ridadega 1970. aastate teise laine feminismi ajal hoo sisse saanud la\u0308a\u0308ne naisluulesse, mis ei lubanud ennast paigutada vaid pereajakirjadesse ja no\u0303udis pinda to\u0303sistes kirjandusva\u0308ljaannetes."}, {"text_idx": "#000010", "text": "Mo\u0303elda, kui vapustav vo\u0303is olla Plath toonasele lugejale, kes oli harjunud lugema emadusest peamiselt ma\u0308rterluse ja pisardava tingimusteta armastuse kontekstis! Nii on Teedele ja teistelegi nu\u0308u\u0308disaegsetele luuletajatele emadusest kirjutamiseks feministide ja protofeministide loodud pinnas juba ees, ainult loo ja laula! Vo\u0303i kas ikka on?"}, {"text_idx": "#000011", "text": "U\u0308tleks, et Eestis vist ei ole emadus \"to\u0303sise luule\" temaatikana sugugi nii enesestmo\u0303istetav, kui u\u0308ks kriitik pakub tuntud luuletaja uut kogu arvustades, et ema ja tu\u0308tre suhtest kirjutatud luuletus \"vo\u0303iks vabalt ilmuda kui essee kuskil kvaliteetses naisteajakirjas\".2 Eestis on ikka veel pikk tee minna, kui kirjanike mo\u0303tteid emadusest kirjandusajakirja asemel naisteajakirja materjaliks peetakse."}, {"text_idx": "#000013", "text": "Selline totaalne emadus ei paista Teede luulemina siiski jahmatavat: enamik tekste on kirjeldused sellest, kuidas luulemina end probleemidest tublilt va\u0308lja na\u0308rib vo\u0303i neid mo\u0303neti resigneerunult eirab. Verilihal neuroose, mis aimuvad na\u0308iteks Plathil, lugeja siit kogust ei leia."}, {"text_idx": "#000019", "text": "Kui esmapilgul aimub siit noorele Teedele kunagi omistatud \"projektsiooni luuleminale\", siis ja\u0308rele mo\u0303eldes on see midagi universaalsemat, sest saab ju ko\u0303igile emadele alati osaks u\u0308hiskonna arvustav ko\u0303rvalpilk, mis toodab pu\u0308sivalt sisemist ebakindlust. Seesama ebakindel ema po\u0303eb nii oma kirjutamist kui ka mitte\u00adkirjutamist samavo\u0303rra kui sedagi, kas ta magab vo\u0303i ei maga."}, {"text_idx": "#000027", "text": "Kaisa Ling loovisikute muredest: tunnen tihti, et minu to\u0308o\u0308 on ebavajalik"}, {"text_idx": "#000029", "text": "Sveta Grigorjeva: lugupeetud kultuuriminister, kas teate, mis on minu pensioniplaan?"}, {"text_idx": "#000033", "text": "Arvustus. Mina magasin ha\u0308sti ja elasin ka ha\u0308sti"}, {"text_idx": "#000040", "text": "Tanel Saar: fu\u0308u\u0308siline teater on mu su\u0308dameasi"}, {"text_idx": "#000044", "text": "Terje Pennie: mo\u0303tlesin to\u0303siselt na\u0308itlejakarja\u0308a\u0308ri lo\u0303petamisele"}]